stanford-oval/wikipedia huggingface dataset:
Unprofor
Tehtävä

Unprofor luotiin Kroatian sodan 21. helmikuuta 1992 aikana YK:n turvallisuusneuvoston päätöslauselmalla 743. Kroatiassa oli tarkoitus turvata vakaat olosuhteet rauhanneuvotteluille ja suojata kolmea demilitarisoitua "turvasatamaa". Myöhemmin samana vuonna tehtävää laajennettiin käsittämään myös rajavalvontaan ja turvaamaan virallisten turva-alueiden ulkopuolelle jääneet ns. "pinkit vyöhykkeet" ja Prevlakan alueen demilitarisointi.
Bosnia-Hertsegovinassa ei ollut tulitaukoa, joten tehtävänä oli suojata Sarajevon lentokenttää, toimittaa sen kautta humanitaarista apua, turvata uusia turva-alueita ja valvoa muslimikroaattien liittoa sekä asekieltoalueita.
Henkilöstö

Unproforilla oli lähes 39 000 työntekijää. Se koostui henkilöstöstä, joka oli peräisin Argentiinasta, Australiasta, Bangladeshista, Belgiasta, Brasiliasta, Egyptistä, Espanjasta, Ghanasta, Indonesiasta, Intiasta, Irlannista, Italiasta, Jordaniasta, Kanadasta, Keniasta, Kolumbiasta, Liettuasta, Luxemburgista, Malesiasta, Nepalista, Alankomaista, Uudesta-Seelannista, Nigeriasta, Norjasta, Pakistanista, Puolasta, Portugalista,  Ranskasta, Ruotsista, Saksasta, Slovakiasta, Suomesta, Sveitsistä, Tanskasta, Tšekistä, Tunisiasta, Turkista, Ukrainasta, Venezuelasta, Venäjältä, Virosta, Yhdistyneestä kuningaskunnasta ja Yhdysvalloista . YK:n mukaan Unprofor-henkilöstöstä kuoli tehtävän aikana 167. Suurin osa kuolleista oli sotilastehtävissä.
Sarajevon lentoasema, jossa käytiin taiteluita, ja jota YK-joukot turvasivat
Unproforin alankomaalainen kuljetussaattue huhtikuussa 1995.
Käännös suomeksi
Lais Korinttilainen

| Lais> Λαΐς |
| --- | --- |
 Lais Korinttilainen. Hans Holbein nuoremman maalaus, 1526.
Henkilötiedot
Syntynyt: 400-luku eaa. Korintti
Ammatti:  hetaira
Muut tiedot
Aktiivisena:  425 eaa.
Lais (m.kreik. Λαΐς tai Λαίς; 400-luku eaa.) oli antiikin kreikkalainen hetaira, joka oli todennäköisesti kotoisin Korintista. Hän eli peloponnesolaissodan aikana ja tunnettiin aikansa kauneimpana naisena. Erityisesti ihailtiin hänen vartaloaan. Lais oli kuuluisa myös ahneudestaan ja mielijohteistaan.
Laiksen rakastajiin lukeutui muun muassa filosofi Aristippos, jonka teoksiin kuului kaksi nimiltään Laïkselle (Πρὸς Λαΐδα, Pros Laïda) ja Laïkselle peilistä (Πρὸς Λαΐδα περὶ του κατόπτρου, Pros Laïda peri tū katoptrū). Lais rakastui Olympian kisojen voittajaan Eubotakseen ja lupautui menemään hänen kanssaan naimisiin, kun hän lupasi voittonsa jälkeen viedä Laiksen kotiinsa Kyreneen – Eubotas tarkoitti kuitenkin vain kuvainnollisesti, sillä vei Kyreneen vain Laiksen muotokuvan.
Vanhalla iällään Laiksen kerrotaan alkoholisoituneen. Hänen kuolemastaan kerrottiin erilaisia tarinoita. Hän kuoli Korintissa, johon pystytettiin hänen kunniakseen muistomerkki, joka esitti pässiä raatelevaa naarasleijonaa. Se sijaitsi Kraneionin sypressilehdossa. Laiksen maine oli Korintissa tuore vielä Pausaniaan aikana, ja ilmaisusta ”ei Korintti eikä Lais” (οὐ Κόρινθος οὔτε Λαίς, ū Korinthos ūte Laïs) tuli sanonta. Epigrammeissa toistunut aihe oli Lais, joka antaa peilinsä lahjaksi Afroditelle.
Antiikin lähteet sekoittavat korinttilaisen Laiksen usein toiseen mutta myöhemmin eläneeseen samannimiseen hetairaan, Lais Hykkaralaiseen. Kummastakin kerrottiin paljon anekdootteja, eikä kaikista voida tietää, kumpaan ne liittyvät.
Aiheesta muualla

Kuvia tai muita tiedostoja aiheesta Lais Wikimedia Commonsissa
USS Bon Homme Richard (CV-31)

| USS Bonhomme Richard |
| --- | --- |
 USS Bonhomme Richard
Aluksen vaiheet
Rakentaja:  New Yorkin laivastontelakka
Kölinlasku:  1. helmikuuta 1943
Laskettu vesille:  29. huhtikuuta 1944
Palveluskäyttöön:  26. marraskuuta 1944
Poistui palveluskäytöstä:  2. heinäkuuta 1971
Tekniset tiedot
Uppouma:  27 100 t (standardi) 36 380 t (kuormattu)
Pituus:  250 m (vesiraja) 266 m (kokonaispituus)
Leveys:  28 m (vesiraja) 45 m (kokonaisleveys)
Syväys:  8,66 m
Koneteho:  150 000 hv (110 MW)
Nopeus:  33 solmua
Miehistöä:  2 600
Aseistus
Aseistus:  12 × DP 5"/L38 -tykkiä 32 × 40 mm/L56-ilmatorjuntatykkiä neliputkisina asennuksina 46 × 20 mm/L78 -ilmatorjuntatykkiä 91 lentokonetta
USS Bonhomme Richard (runkonumerot CV-31 ja CVA-31) oli Yhdysvaltain laivaston Essex-luokan lentotukialus. Alus oli 1944–1971 palveluskäytössä, jona aikana se osallistui toiseen maailmansotaan sekä Korean ja Vietnamin sotiin.
Valmistus

Alus tilattiin New Yorkin laivastontelakalta, missä köli laskettiin 1. helmikuuta 1943. Alus laskettiin vesille 29. huhtikuuta 1944 kumminaan vara-amiraali McCainin puoliso ja otettiin palvelukseen 26. marraskuuta ensimmäisenä päällikkönään A. O. Rule Junior.
Palvelus

Norfolkista alus lähti 19. maaliskuuta 1945 liittyäkseen Yhdysvaltain Tyynenmeren laivastoon ja se saapui 5. huhtikuuta Pearl Harboriin. Oltuaan koulutettavana Havaijin vesillä alus liittyi 6. kesäkuuta Okinawan edustalla TF38:aan. Aluksen lentokoneet osallistuivat Okino Daito Jimalle tehtyihin hyökkäyksiin 7.–10. kesäkuuta, jonka jälkeen se osallistui 3. laivaston iskuihin Japaniin 2. heinäkuuta – 15. elokuuta. Alus viipyi Japanin lähistöllä aina 16. syyskuuta saakka. Oltuaan hetken aikaa Guamilla koulutuksessa alus lähti San Franciscoon, jonne se saapui 20. lokakuuta.
Bonhomme Richard lähti 29. lokakuuta jälleen merelle palaten Pearl Harboriin, jossa alus muutettiin joukkojen siirtotehtäviin. Alus kuljetti 8. marraskuuta – 16. tammikuuta 1946 joukkoja Tyynenmeren alueelta Yhdysvaltoihin. Operaation päätyttyä alus poistettiin palveluksesta.
Alus palasi palvelukseen 15. tammikuuta 1951 ja se lähti 10. toukokuuta San Diegosta Kauko-Itään. Alus liittyi 29. toukokuuta Korean rannikolla TF77:ään. Sen koneet tekivät ensimmäisen ilmaiskun 31. toukokuuta. Alus lähti 20. marraskuuta Korean rannikolta saapuen San Diegoon joulukuun puolivälissä. Se lähti 20. toukokuuta paluumatkalle liittyen TF77:ään 23. kesäkuuta. Aluksen lentokoneet tekivät iskuja Pohjois-Korean joukkoja vastaan 24.–25. kesäkuuta sekä Kojon maihinnousualueelle 12.–16. lokakuuta. Alus lähti 18. joulukuuta Korean rannikolta San Franciscoon, jonne se saapui 8. tammikuuta 1953. Alus luokiteltiin uudelleen 1. lokakuuta 1952, jolloin sen runkonumeroksi vaihtui CVA-31.
Modernisointiin pääsyä odottanut alus poistettiin palveluksesta 15. toukokuuta 1953. Alus palasi palvelukseen 6. syyskuuta 1955, jolloin sille oli asennettu viisto vahvistettu lentokansi, laajempi keula, suuremmat hissit sekä höyrykatapultit. Aluksen muutostyöt saatiin päätökseen 31. lokakuuta ja se siirrettiin koeajoihin Alamedan ja San Diegon väliselle merialueelle. Operatiivisen valmiuden saavutettuaan alus palveli Tyynenmeren laivastossa tehden neljä rupeamaa Kauko-Idässä.
Alus poistettiin palveluksesta 2. heinäkuuta 1971 ja se poistettiin laivaston alusluettelosta 20. syyskuuta 1989. Alus romutettiin 4. helmikuuta 1992.
Aiheesta muualla

Kuvia tai muita tiedostoja aiheesta USS Bon Homme Richard (CV-31) Wikimedia Commonsissa
Essex-luokan lentotukialukset
Langfjorden

| Langfjorden |
| --- | --- |
Sijainti:  Møren ja Romsdalin lääni, Norja
Päävuono:  Romsdalsfjorden
Merialue:  Norjanmeri, Atlantin valtameri
Langfjorden on Romsdalsfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu Molden, Rauman ja Nessetin kuntien alueelle. Vuonon itäosasta haarautuu Eresfjordenin sivuvuono.
Langfjordenissa tapahtui helmikuussa 1756 maanvyöry, joka vaati 32 ihmisen hengen.
UTC−10

Koko vuoden ajan UTC−10:tä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−10 on aikavyöhyke, joka on kymmenen tuntia UTC±0-aikavyöhykettä jäljessä. Sitä käytetään noin 145–165 astetta läntistä pituutta. Se on käytössä muun muassa Havaijilla ja joidenkin valtioiden merentakaisilla alueilla Tyynellämerellä.
Aikavyöhykettä käyttävät valtiot ja alueet > Ympäri vuoden

Ranska
Ranskan Polynesia pois lukien Gambiersaaret ja Marquesassaaret
Uusi-Seelanti
Cookinsaaret
Yhdysvallat
Havaiji
Johnstonin atolli
Aikavyöhykettä käyttävät valtiot ja alueet > Normaaliaika

Yhdysvallat
Aleuuttien länsiosa
Lanny Barbie

| Lanny Barbie |
| --- | --- |

Henkilötiedot
Syntynyt: 29. elokuuta 1981 (ikä 43)
Pornonäyttelijä
Taiteilijanimet:  Lanni Barby Lanny Barby Lannie Barby Lannie Barbie Lenny Barbie
Aktiivisena:  2001–2009
Siviilisääty:  Naimisissa
Silmien väri:  Vihreä
Hiusten väri:  Ruskea
Mitat:  91-64-89 cm
Pituus:  165 cm
Paino:  50 kg
Aiheesta muualla
Kotisivut
IMDb
Lanny Barbie (s. 29. elokuuta 1981 Montreal) on kanadalainen entinen  pornonäyttelijä ja malli. Hän aloitti uransa aikuisviihdealalla vuonna 1999. Hänet valittiin kesäkuussa 2003 Penthouse-lehden Pet of the Monthiksi.
Lanny Barbien nimestä käytetään myös muotoja Lanni Barby, Lanny Barby, Lannie Barby ja Lannie Barbie.
Hän jätti pornoelokuvissa näyttelemisen virallisesti vuoden 2009 huhtikuussa.
Aiheesta muualla

Lanny Barbie Myspacessa (englanniksi)
Lanny Barbie Internet Movie Databasessa. (englanniksi)
UTC−2

Koko vuoden ajan UTC−2:ta käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−2 on aikavyöhyke, joka on kaksi tuntia UTC±0-aikavyöhykettä jäljessä. Sitä käytetään noin 15–65 astetta läntistä pituutta. UTC−2 on käytössä muun muassa lähes koko Grönlannissa ja Brasilian saarilla.
Aikavyöhykettä käyttävät valtiot ja alueet > Ympäri vuoden

Brasilia
Fernando de Noronha
Trindade ja Martim Vaz
Iso-Britannia
Etelä-Georgia ja Eteläiset Sandwichsaaret
Aikavyöhykettä käyttävät valtiot ja alueet > Kesäaika

Grönlanti
Ei Ittoqqortoormiit, Danmarkshavn ja Pituffik ja niitä ympäröivät alueet
Ranska
Saint-Pierre ja Miquelon
Utopia sessiot

| Utopia sessiot Aivovuoto |
| --- | --- | --- |

EP-levyn tiedot
 Julkaistu: 29.3.2019
 Formaatti: LP, kasetti
 Tyylilaji: hip hop
 Levy-yhtiö: Monsp records / Bertus
Aivovuodon muut julkaisut
| Dötöx 2017 | Utopia sessiot 2019 | Liikkeellä 2020 |
Utopia Sessiot on Aivovuoto-nimisen rap-yhtyeen toinen EP-levy, joka julkaistiin vinyylinä, kasettina ja suoratoistopalveluissa 29. maaliskuuta 2019. Albumilta ilmestyi single ”Naavaa”.
Kappaleet

Naavaa – 3.57
Oonx mä pelle – 3.20 (feat. Ex Tuuttiz & DJ Kridlokk)
Sama logo – 4.33
Et oo käyny bileis – 3.01 (feat. Yeboyah)
Soundtrack – 4.28
LME – 4.07 (feat. DJ Ibusal)
Lasse Marhaug

| Lasse Marhaug |
| --- | --- |
 Marhaug vuonna 2004.
Henkilötiedot
Syntynyt: 10. syyskuuta 1974 (ikä 50) Steigen, Norja
Ammatti:  muusikko
Muusikko
Tyylilajit:  noise, jazz
Levy-yhtiöt:  Rune Grammofon 
Aiheesta muualla
lassemarhaug.no/discography
  [ Muokkaa Wikidatassa ] [ ohje ]  
Lasse Marhaug (s. 10. syyskuuta 1974 Steigen) on norjalainen äänisuunnittelija ja elektronisen musiikin säveltäjä. Häntä pidetään norjalaisen noise-musiikin edelläkävijänä.
Aiheesta muualla

Kuvia tai muita tiedostoja aiheesta Lasse Marhaug Wikimedia Commonsissa
Lasse Marttinen

Lasse Marttinen (25. syyskuuta 1926 Helsinki – 28. marraskuuta 2007 Espoo) oli suomalainen Brondan vintin taiteilijaryhmään 1950-luvulla kuulunut taidemaalari.
Marttinen opiskeli Suomen Taideakatemian koulussa 1946–1948 ja Vapaassa Taidekoulussa 1947–1949. Hän oli mukana perustamassa vuosina 1953–1959 toiminutta Brondan vintin taiteilijaryhmää. Marttinen toimi myös muusikkona 1946–1956 ja lavastajana 1955–1960. Hän ohjasi myös taidekerhoja ja perusti 1968 Espoon Taidekoulun jossa hän toimi opettajana.
Marttinen oli 1940-luvulla myös nuortenlehti Kimmon päätoimittajana ja hän piirsi jonkin aikaa kahta lehdessä ilmestynyttä sarjakuvaa (Kimmo ja Janne Jännäri).
Marttinen maalasi maisemia ja hän teki myös virallisia muotokuvia. Marttisen teoksia on muun muassa Tampereen nykytaiteen museossa, Amos Andersonin taidemuseossa, Oulun taidemuseossa sekä Nelimarkka-museossa.
Aiheesta muualla

Lasse Marttisen sivusto ja maalausgalleria (Arkistoitu – Internet Archive)
Until It’s Gone

| ”Until It’s Gone” Linkin Park |
| --- | --- | --- |

Singlen tiedot
 Albumilta: The Hunting Party
 Julkaistu: 5. toukokuuta 2014
 Formaatti: digitaalinen lataus
 Tuottaja(t): Linkin Park
 Tyylilaji: alternative rock
 Kesto: 03.41
 Levy-yhtiö: Warner Brothers Records
Linkin Parkin muut singlet
| ”Guilty All the Same” 2014 | ”Until It’s Gone” 2014 | ”Final Masquerade” 2014 |
Until It’s Gone on Linkin Parkin vuonna 2014 julkaistun kuudennen studioalbumin, The Hunting Party, toinen single, joka julkaistiin 5. toukokuuta 2014. Kappaleen maailman ensisoitto oli BBC Radio 1:ssä 5. toukokuuta 2014. Samoihin aikoihin julkaistiin kappaleeseen tehty sanoitusvideo YouTubessa. Joe Hahnin ohjaama virallinen musiikkivideo julkaistiin 11. kesäkuuta 2014 yhtyeen Facebook-sivulla.
Kálmán Balogh

Kálmán Balogh (s. 1959) on unkarilainen cimbalominsoittaja. Hän kuuluu unkarilaiseen romanimuusikoiden sukuun. Balogh on esittänyt enimmäkseen kansanmusiikkia Unkarista ja Balkanin alueelta. Hän on yhdistänyt musiikkiinsa jazzvaikutteita.
Balogh opiskeli Ferenc Gerencsérin johdolla ja valmistui Franz Lisztin musiikkiakatemiasta. Hän sai vuonna 1985 Unkarissa Kansantaiteiden nuoren mestarin arvonimen ja kaksi vuotta myöhemmin toisen palkinnon Aladár Rácz -cimbalomkilpailussa. Balogh on kiertänyt kansainvälisesti ja julkaissut kymmeniä albumeita. Hän on esiintynyt lukuisten kansanmusiikkiyhtyeiden kanssa, mutta tehnyt yhteistyötä myös jazzyhtyeiden, rockyhtyeiden ja sinfoniaorkestereiden kanssa. Balogh on toiminut Magneten Gypsy Show’n musiikillisena johtajana ja esiintynyt oman Gypsy Cimbalom Bandinsa kanssa. Hän on esiintynyt muiden muassa Vízöntőn, Muzsikásin, Ot Azojin ja Transglobal Undergroundin kanssa.
Lara Stalder

| Lara Stalder> Henkilötiedot |
| --- | --- |
Syntynyt: 15. toukokuuta 1994 (ikä 30) Lucerne, Sveitsi
Kansalaisuus:   Sveitsi
Jääkiekkoilija
Maila:  oikea
Pituus:  167 cm
Paino:  65 kg
Seura
Seura:  Brynäs IF
Sarja:  SDHL
Pelinumero:  15
Pelaajaura
Pääsarjaura:  2007–
Aik. seurat:  SC Reinach (SWHL A)   Linköping HC (SDHL)
| Mitalit> Maa:  Sveitsi.Naisten jääkiekko. Olympialaiset  | Mitalit> Maa:  Sveitsi.Naisten jääkiekko. Olympialaiset  | Mitalit> Maa:  Sveitsi.Naisten jääkiekko. Olympialaiset  | Maa:  Sveitsi> Naisten jääkiekko. |
| --- | --- | --- | --- |
|  Pronssia | Sotši 2014 | jääkiekko |  |
Lara Stalder (s. 15. toukokuuta 1994 Lucerne) on sveitsiläinen jääkiekkoilija, joka edustaa SDHL-joukkue Brynäs IF:ää.
Ura

Stalder on HC Luzernin kasvatti. Ensimmäisen kerran hän pelasi pääsarjatasolla kaudella 2007-2008 SC Reinachissa. Kaudeksi 2012-2013 hän siirtyi ZSC Lionsiin, jossa voitti Sveitsin mestaruuden. Tämän jälkeen hän siirtyi neljäksi vuodeksi NCAA:han pelaamaan yliopistojoukkueeseen. Eurooppaan palatessaan hän siirtyi Linköping HC:hen kahdeksi kaudeksi. Ensimmäisellä kaudella hän voitti sarjan maalipörssin. Linköping eteni molemmilla kausilla SDHL:n finaaleihin, joissa kuitenkin hävisi.
Kaudeksi 2019-2020 Stalder siirtyi Brynäs IF:n joukkueeseen, jossa hänet valittiin heti varakapteeniksi.
Stalder on edustanut Sveitsin maajoukkuetta vuosien 2014 ja 2018 talviolympialaisissa. Vuonna 2014 joukkue sijoittui pronssille.
Langesundin kirkko

| Langesundin kirkko Langesund kirke |
| --- | --- |
 Kirkko vuonna 2010.
Sijainti:  Bamble, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1992
Materiaali:  kivi, puu
Istumapaikkoja:  290
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Langesundin kirkko (norj. Langesund kirke) on Bamblen kunnassa Telemarkin läänissä Norjassa sijaitseva kivinen pitkäkirkko vuodelta 1992.
Aiheesta muualla

Kuvia tai muita tiedostoja aiheesta Langesundin kirkko Wikimedia Commonsissa
Langevågin kirkko

| Langevågin kirkko Langevåg kyrkje |
| --- | --- |

Sijainti:  Sula, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1948
Suunnittelija:  Øyvin B. Grimnes
Materiaali:  kivi
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Langevågin kirkko (norj. Langevåg kyrkje) on Sulan kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1948.
Aiheesta muualla

Kuvia tai muita tiedostoja aiheesta Langevågin kirkko Wikimedia Commonsissa
Udo Ulfkotte

Udo Ulfkotte
Udo Ulfkotte (20. tammikuuta 1960 – 13. tammikuuta 2017) oli saksalainen toimittaja, joka esitti väitteen, että kaikkien toimittajien ja johtavien uutislehtien julkaiseman materiaalin alkuperänä ovat CIA, muut läntiset tiedustelupalvelut ja propagandajärjestöt. Hän oli päivälehti Frankfurter Allgemeine Zeitungin apulaispäätoimittaja aina vuoteen 2003. Vuodesta 1997 alkaen hän ehti julkaista tusinan kirjoja populistisista aiheista ennen kuolemaansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Udo Ulfkotte
Langevåg (Sula)

Langevåg vuonna 2006.
Langevåg on Sulan kunnan hallinnollinen keskus Møren ja Romsdalin läänissä Norjassa. Se on osa Ålesundin taajamaa.
Aiheesta muualla

Kuvia tai muita tiedostoja aiheesta Langevåg (Sula) Wikimedia Commonsissa
Langfang

| Langfang 廊坊市, Lángfāng Shì |
| --- | --- |
 Langfangin sijainti Kiinan Hebein maakunnassa
 Langfang
 Koordinaatit: 39.5196°N, 116.7008°E 
Valtio:  Kiinan kansantasavalta
Maakunta:  Hebei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  6 330 km²
Väkiluku (2010):  4 358 839
Aikavyöhyke:  UTC+8
Postinumero:  065000
Suuntanumero(t):  0316
Rekisterikilpi:  冀R
 
 www.lf.gov.cn 
Infobox OKVirheellinen NIMI-arvo: 
Langfang (kiin. 廊坊市, pinyin: Lángfāng Shì) on prefektuuritason kaupunki Hebein maakunnassa Kiinassa. Kaupungin keskusta sijaitsee noin 250 kilometriä maakunnan pääkaupunki Shijiazhuangista koilliseen. Lanfang sijaitsee kahden megakaupungin välissä: Maan pääkaupunki Peking on vain 50 kilometrin päässä luoteessa ja Tianjin noin 60 kilometrin päässä kaakossa. Langfangin prefektuurin väkiluku on 4,359 miljoonaa (2010) ja pinta-ala on 6 330 neliökilometriä.
Lanfangin piirikuntatason aluejako. Kaupunkipiirit on esitetty vaaleammalla värisävyllä.
Kaupunki rajoittuu pohjoisessa Pekingiin ja idässä Tianjiniin. Etelässä naapurina on Cangzhoun ja lännessä Baodingin prefektuuritason kaupunki.
Piirikuntatasolla prefektuuri jakautuu kahteen (kaupunki)piiriin (Guangyang, Anci), kahteen piirikuntatason kaupunkiin (Sanhe ja  Bazhou) sekä kuuteen piirikuntaan (Dachang, Xianghe, Yongqing, Gu’an, Wen’an, Dacheng).
Langfangin rautatieasema.
Bazhoun piirikuntatason kaupungin rakennuksia.
Gu’anin piirikunnan kerrostaloja.
Aiheesta muualla

Kuvia tai muita tiedostoja aiheesta Langfang Wikimedia Commonsissa
Langfang City Information (erityisesti talouspainotus) (englanniksi) (chinaknowledge.com)
China Postal code Hebei Province (prefektuuri ja piirikuntataso) (englanniksi) (youbianku.com)
Lasse Heikkilä (muusikko)

| Lasse Heikkilä> Henkilötiedot |
| --- | --- |
Syntynyt: 1961 (ikä 62–63) Sahalahti
Kansalaisuus:  suomalainen
Ammatti:  säveltäjä
Muusikko
Merkittävät teokset:   Simon Kyreneläinen (1990)  Suomalainen messu (1998)  Tunturimessu (2007) 
Yhtyeet:   Gospel Power (1982–1988, 2019–)  Saila & Lasse Duo (2016–) 
Aiheesta muualla
Kotisivut
  [ Muokkaa Wikidatassa ] [ ohje ]  
Lasse Heikkilä (s. 1961 Sahalahti) on suomalainen säveltäjä. Hän on säveltänyt messuja ja musikaaleja sekä kirjoittanut lukuisten hengellisten ja yhteiskunta-aiheisten laulujen lisäksi kirjan.
Heikkilä toimii Tampereella kaupunginvaltuutettuna Kristillisdemokraattien valtuustoryhmässä, lasten ja nuorten palveluiden lautakunnan jäsenenä sekä käräjäoikeuden lautamiehenä.
Lasse Heikkilä on osallistunut valtakunnallisesti ja kansainvälisesti siltoja rakentaviin pioneerihankkeisiin, joita ovat isännöineet MESK, Fida, Vapaa Sisälähetys, Gospel Power ry. ja monet muut kristilliset järjestöt sekä herätysliikkeet. Hän on musiikin maisteri, joka säveltää, sanoittaa, sovittaa, johtaa, soittaa, laulaa, säestää, tuottaa, nuotintaa, äänittää ja julkaisee musiikkia.
Seth Heikkilä oli Lasse Heikkilän isoisän isä. Seth Heikkilän elämäntarina oli teemana vuonna 2018 ensiesityksen saaneessa musikaalissa Sovinto, jonka Lasse Heikkilä kirjoitti yhdessä Pekka Simojoen kanssa.
Udo Schmuck

| 0 | 1 | 2 |
| --- | --- | --- |

Henkilötiedot
Koko nimi: Udo Schmuck
Syntymäaika: 29. lokakuuta 1952 (ikä 71)
Syntymäpaikka: Frankenthal, Saksan demokraattinen tasavalta
Pituus: 181 cm
Seurat
| Vuodet | Seura | O (M) |
| 1972–1985 |  Dynamo Dresden | 236 (33) |
Maajoukkue
| 1976–1982 |  DDR | 7 (1) |
Valmennusura
1988–1991 1996 1999–2001 2002–2004 2005–2006 2006–2007 2007–2008:  BSG Sachsenring Zwickau  Dynamo Dresden  Bischofswerdaer FV 08  BSG Freiberg  SV Fortuna Furth/Glösa  VfB Fortuna Chemitz  BSV 1968 Sebnitz
 Seurajoukkueuran tilastot kattavat vain kansalliset sarjat.
Udo Schmuck (s. 29. lokakuuta 1952) on saksalainen entinen jalkapalloilija ja valmentaja. Hänen pelipaikkansa oli puolustaja.
Schmuck edusti koko uransa ajan Dynamo Dresdeniä vuosina 1972–1985. Hän voitti seurassa DDR:n mestaruuden ja cupin neljästi. Schmuck pelasi myös DDR:n maajoukkueessa seitsemän maaottelua, joissa hän teki yhden maalin.
Pelaajauran jälkeen Schmuck ryhtyi valmentajaksi. Hän on valmentanut muun muassa FSV Zwickauta, Dynamo Dresdeniä, Bischofswerdaer FV:a, VfB Chemnitziä ja BSV 1968 Sebnitzia.
Schmuck on naimisissa entisen pikajuoksija Evelyn Kauferin kanssa. Heidän poikansa Thomas on myös jalkapalloilija.
Lasse Marjokorpi

Lasse Pekka Olavi Marjokorpi (s. 1947 Heinola) on eläkkeellä oleva suomalainen rovasti ja kristillinen kirjailija.
Marjokorpi oli Sallassa ylimääräisenä pappina 1973–1979 ja Kemijärven kirkkoherrana 1982–2012. Hän toimi kirkolliskokousedustajana 12 vuoden ajan. Marjokorpi on pitänyt myös jumalanpalveluksia Inkerinmaalla.
Marjokorpi oli yksi neljästä papista jolle Oulun hiippakunnan tuomiokapituli antoi toukokuussa 2014 varoituksen papillisessa tehtävässä toimimisesta Suomen evankelisluterilaisessa lähetyshiippakunnassa.
Teoksia

Usko - kahle vai vapautus?. Suomen evankelisluterilainen ylioppilaslähetys, Helsinki 1970, 2. painos 1972
Kirkon kuolemansairaus. Karisto 1971
Vapauspassio : aikamme jumalattomuuden ilmaus. Karisto 1974
Viimeiset suomalaiset : tarinaa K:n pitäjästä. Karisto 1980
Luuloista puhdistava Lusaka. SLEY-kirjat, Helsinki 1992
Kristinuskoa 2000-luvulle. Aamutähti nro 21. Suomen Luther-säätiö, Helsinki 2002
Leviatanin valtakunta : kristinuskon hylkäämisestä ja uudelleenlöytämisestä. Sley-Media, Helsinki 2015
Aiheesta muualla

Lasse Marjokorven blogi Seurakuntalainen-sivustolla
Otteita Marjokorven kirjasta Kirkon kuolemansairaus
Länsi-Pohjan musiikkiopisto

| Meri-Lapin  musiikkiopisto> Kemin kaupungin musiikkiopisto |
| --- | --- |
Sijainti:  Sauvosaari, Kemi  sivutoimipisteet Tervola, Tornio
Tyyppi:  musiikkiopisto
Perustettu:  1967
Rehtori:  Karri Perälä
Verkkosivut
Meri-Lapin  musiikkiopisto, alkujaan Kemin kaupungin musiikkiopisto, on perustettu 1967. Sen perustaja ja ensimmäinen johtaja oli säveltäjä Erkki Aaltonen. Sen toiminta-alueeseen kuuluvat Kemi, Keminmaa, Simo, Tervola ja Tornio. Musiikkiopiston päätoimipiste  sijaitsee Kemin kaupungissa.
Opetusta annetaan Kemissä kulttuurikeskuksessa. Torniossa musiikkiopisto toimii Hannulan koulun tiloissa Putaalla.
Lääketieteellinen laboratorio

Lääketieteellinen laboratorio
Lääketieteellinen laboratorio on laboratorio, jossa kliinisille näytteille tehdään testejä, joiden avulla saadaan tietoa potilaan terveydentilasta sairauksien diagnosoinnin, hoidon ja ennaltaehkäisyn tueksi. Kliiniset lääketieteelliset laboratoriot ovat esimerkki soveltavasta tieteestä, toisin kuin tutkimuslaboratoriot, jotka keskittyvät perustutkimukseen, kuten joissakin akateemisissa laitoksissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Medical laboratory